
	ราคาทัวร์ข้างต้นยังไม่รวมค่าทิปมัคคุเทศน์ท้องถิ่นและคนขับรถ 2,500 บาท/ท่าน/ทริป
เนื่องจากมีไฟลท์บินภายใน ขอสงวนสิทธิ์ในการไม่รับจอยแลนด์

	ออกเดินทางจาก สนามบินหนานจิงหลูโข่ว  สู่ สนามบินอูลูมู่ฉีเทียนซานเขตปกครองตนเองซินเจียงอุยกูร์ โดย สายการบิน ไชน่า อีสเทิร์น แอร์ไลน์ (MU) เที่ยวบินที่ MU2959    มีบริการ Snack Box  บนเครื่อง (รูปแบบอาหารอาจปรับเปลี่ยนเป็น อาหารร้อน หรือ Snack Box ได้ตามนโยบายของสายการบินในเที่ยวบินนั้นๆ โดยไม่อาจแจ้งให้ทราบล่วงหน้า)

	เดินทางถึง สนามบินอูลูมู่ฉี เทียนซาน นครสีทองตำตามนานแห่งราชวงศ์ฮั่น ซึ่งมีความสำคัญรองมาจากเมืองซีอานเท่านั้นเอง ทำหน้าที่เป็นประตูสู่เส้นทางสายไหม เชื่อมดินแดนตะวันตกและตะวันออกของจีน มีประวัติศาสตร์ยาวนานนับสองพันปี จากนั้นนำท่านรับสัมภาระแล้วออกเดินทางสู่ภัตตาคาร 

	รับประทานอาหารกลางวัน ณ ภัตตาคาร (มื้อที่ 3) 

	ระหว่างทางผ่านชม ทะเลทรายกูร์บันทุงกูต หรือทะเลทรายกู่เอ๋อปานถง ณ ใจกลางแอ่งที่ราบจุงการ์ ทางตอนเหนือของซินเจียง ทอดตัวเป็นผืนทรายอันกว้างใหญ่ไพศาล นี่คือทะเลทรายที่ใหญ่เป็นอันดับสองของจีน แต่กลับมีเอกลักษณ์ไม่เหมือนใคร แทนที่จะเป็นเนินทรายแห้งแล้งเวิ้งว้าง ที่นี่กลับเป็นทะเลทรายกึ่งแห้งแล้งที่ใหญ่ที่สุดของประเทศ ซึ่งหมายความว่าในช่วงเวลาที่เหมาะสม ผืนทรายแห่งนี้จะถูกแต่งแต้มด้วยสีเขียวของพืชพรรณที่ทนทานและดอกไม้ป่าที่เบ่งบานหลังหิมะในฤดูหนาวละลาย ก่อให้เกิดภาพ "โอเอซิสกลางทะเลทราย" ที่น่าตื่นตาตื่นใจ การเดินทางข้ามผ่านดินแดนแห่งนี้จึงไม่ใช่แค่การเผชิญหน้ากับความว่างเปล่า แต่คือการค้นพบชีวิตที่ซ่อนอยู่ภายใต้ความเงียบสงบอันกว้างใหญ่ ทั้งสองข้างทางยังเป็นที่ตั้งของ เขตอนุรักษ์ธรรมชาติสัตว์คาราไมลี ดินแดนแห่งความเวิ้งว้างอันเปี่ยมด้วยมนต์ขลัง ที่ซึ่งผืนดินสีดำ (ความหมายของ "คาราไมลี" ในภาษาคาซัค) ทอดตัวสุดลูกหูลูกตา ที่นี่คือบ้านและปราการด่านสุดท้ายของสัตว์ป่าหายากนานาชนิด โดยเฉพาะม้าป่า หรือ ม้าพจีวาสกี บรรพบุรุษของม้าสายพันธุ์ปัจจุบันที่เคยเชื่อว่าสูญพันธุ์ไปแล้วจากธรรมชาติ การเดินทางผ่านที่นี่เปรียบเสมือนการย้อนเวลากลับไปสู่โลกยุคดึกดำบรรพ์ ที่ซึ่งธรรมชาติยังคงยิ่งใหญ่และสัตว์ป่ายังคงเป็นเจ้าของดินแดน

	เบอร์จิ้น (เปลี่ยนนั่งรถเล็ก ขนาด 7 ที่นั่ง) - อุทยานคานาสือ - ศาลาชมปลา - อ่าวเสี้ยวจันทรา – อ่าวซ่อนมังกร – อ่าวเทพเทวดา - หมู่บ้านเหอมู่

	[image: ]

	
	เตรียมพร้อมสำหรับการเดินทางสู่ หมู่บ้านเหอมู่ เป็นเส้นทางภูเขาที่ต้องใช้ความระมัดระวัง เพื่อความปลอดภัยและความคล่องตัว คณะจำเป็นต้องเปลี่ยนไปใช้ รถตู้ขนาดเล็ก (4-7 ที่นั่ง) ซึ่งมีพื้นที่บรรทุกสัมภาระจำกัด หลังรับประทานอาหารเช้า กรุณาจัดเตรียม "กระเป๋าใบเล็ก" สำหรับใส่ของใช้ที่จำเป็น, ยาประจำตัว และเสื้อผ้าสำหรับ 1 คืน เพื่อนำติดตัวขึ้นรถตู้ไปกับท่าน ส่วน "กระเป๋าเดินทางใบใหญ่ กรุณานำมาฝากไว้กับเจ้าหน้าที่ ทางบริษัทฯ จะดูแลและเก็บสัมภาระหลักของท่านไว้บนรถบัสคันใหญ่ (ซึ่งจะจอดรอรับท่านในวันถัดไป)

	[bookmark: _Hlk221002059]นำท่านสู่ อุทยานคานาสือ (ระยะทาง 121 ก.ม. ใช้เวลาเดินประมาณ 2 ชั่วโมง) ณ ใจกลางเทือกเขาอัลไตทางตอนเหนือของซินเจียง ดินแดนมหัศจรรย์ที่ได้รับการขนานนามว่าเป็น "จานสีของพระเจ้า" สรวงสวรรค์บนดินที่สะกดทุกสายตาด้วยทะเลสาบสีเทอร์ควอยซ์ที่เปลี่ยนเฉดสีไปตามฤดูกาลและแสงตะวัน โอบล้อมด้วยป่าสนไซบีเรียอันกว้างใหญ่และทุ่งหญ้าเขียวขจี ที่แห่งนี้ไม่เพียงแต่งดงามราวภาพวาด แต่ยังเต็มไปด้วยเรื่องราวลึกลับของ "สัตว์ประหลาดแห่งทะเลสาบคานาส" และวัฒนธรรมอันเป็นเอกลักษณ์ของชาวตูวา ชนเผ่าพื้นเมืองที่ใช้ชีวิตสืบทอดกันมาอย่างยาวนาน

	[bookmark: _Hlk233184589]นำท่านเดินทางสู่ ประตูสู่ทัศนียภาพแห่งคานาส ณ จุดสูงสุดบนยอดเขาฮาราไคต์ ที่ความสูง 2,030 เมตรเหนือระดับน้ำทะเล คือที่ตั้งของ ศาลาชมปลา จุดชมวิวที่เปรียบดั่งบัลลังก์แห่งทวยเทพกับทัศนียภาพอันน่าทึ่งของทะเลสาบคานาสได้แบบพาโนรามา ศาลานี้ไม่ได้สร้างขึ้นเพื่อชมปลาตามชื่อ แต่ตามตำนานเล่าว่าเป็นจุดที่ดีที่สุดในการเฝ้ามอง "สัตว์ประหลาดแห่งทะเลสาบคานาส" ในตำนาน การจะขึ้นไปถึงศาลาแห่งนี้ต้องใช้ความพยายามไม่น้อย โดยต้องเดินขึ้นบันไดไม้กว่า 1,068 ขั้น แต่รางวัลที่รออยู่ปลายทางนั้นคือภาพความงามสุดอลังการของทะเลสาบสีเทอร์ควอยซ์ที่ทอดตัวยาวคดเคี้ยวไปตามหุบเขา โอบล้อมด้วยป่าสนไซบีเรียและยอดเขาอัลไตที่ปกคลุมด้วยหิมะ เป็นภาพจำที่จะตราตรึงในใจไปตลอดกาล

	[bookmark: _Hlk233184601]จากนั้นนำท่านเดินทางสู่ บ้านชาวเผ่าตูวา รสชาติจากทุ่งหญ้าและวิถีชีวิตที่เรียบง่าย เมื่อก้าวเข้าสู่บ้านไม้สนอันอบอุ่นของชาวตูวา สิ่งแรกที่คุณจะสัมผัสได้คือไมตรีจิตที่ส่งผ่านของว่างพื้นเมืองที่ตั้งใจเตรียมไว้ต้อนรับแขกผู้มาเยือน วัฒนธรรมการต้อนรับแขกที่สืบทอดจากรุ่นสู่รุ่น เป็นการบอกเล่าเรื่องราววิถีชีวิตของผู้คนบนทุ่งหญ้าแห่งเทือกเขาอัลไตผ่านรสชาติที่เรียบง่ายแต่อบอวลไปด้วยความจริงใจ เจ้าบ้านจะรินชานมร้อนๆ ที่เคี่ยวจากนมสดใหม่ผสมกับใบชาและเกลือเล็กน้อยเพื่อตัดรสชาติให้กลมกล่อม

	นำท่านชมประตูสู่แดนสวรรค์แห่งคานาสือ อ่าวเทพเทวดา คือหนึ่งในสามอ่าวเลื่องชื่อแห่งเขตอนุรักษ์ธรรมชาติคานาสือ ที่ซึ่งความงดงามของธรรมชาติได้รังสรรค์ภาพราวกับดินแดนในเทพนิยาย ชื่อ "อ่าวเทพเทวดา" ไม่ได้มาเพราะโชคช่วย แต่มาจากภาพจริงเบื้องหน้า โดยเฉพาะในยามเช้าตรู่ ที่สายหมอกสีขาวนวลลอยอ้อยอิ่งเหนือผืนน้ำอันนิ่งสงบราวกับกระจกเงา สะท้อนภาพทิวสนไซบีเรียเขียวชะอุ่ม กลายเป็นภาพที่สะกดทุกลมหายใจและเป็นเหตุผลที่นักเดินทางและช่างภาพต่างมุ่งหน้ามาเพื่อเก็บภาพความทรงจำ ณ จุดจอดถ่ายรูปแห่งนี้

	ไม่ไกลยังเป็นที่ตั้งของ ทะเลสาบเสี้ยวพระจันทร์ หนึ่งในทิวทัศน์อันเป็นเอกลักษณ์และน่าจดจำที่สุดแห่งเขตอุทยานธรรมชาติคานาสือ กับสายน้ำสีเทอร์ควอยซ์ของแม่น้ำคานาสือที่ไหลคดเคี้ยวไปตามหุบเขาได้บรรจงสร้างเส้นโค้งรูปตัว S ที่งดงามสมบูรณ์แบบ ราวกับพระจันทร์เสี้ยวสีมรกตที่ถูกประดับไว้กลางผืนป่าอันกว้างใหญ่ ความพิเศษของอ่าววงพระจันทร์คือสีของน้ำที่เปลี่ยนแปลงไปตามฤดูกาลและแสงที่ตกกระทบ ตั้งแต่สีฟ้าใสในฤดูร้อนไปจนถึงสีเขียวเข้มในฤดูใบไม้ร่วง ตัดกับแนวป่าสนและป่าเบิร์ชสีทองอร่าม กลายเป็นภาพที่สะกดทุกสายตาและเป็นสวรรค์ของนักถ่ายภาพ

	[image: ]

	
	จากนั้นนำท่านเดินทางสู่ ณ ใจกลางของคานาสือ เวิ้งน้ำสีเทอร์ควอยซ์อันเงียบสงบ นามว่า ทะเลสาบมังกรหลับ หนึ่งในสามอ่าวเลื่องชื่อแห่งแม่น้ำคานาสือ ที่ซึ่งธรรมชาติได้รังสรรค์ภาพวาดอันน่าทึ่งขึ้น จุดเด่นของอ่าวแห่งนี้คือเกาะกลางน้ำที่ทอดตัวยาวโค้ง มีรูปร่างคล้ายมังกรขนาดมหึมาที่กำลังหลับใหลอยู่ในอ้อมกอดของผืนน้ำสีมรกต รายล้อมด้วยป่าสนไซบีเรียและป่าเบิร์ชที่เปลี่ยนสีสันไปตามฤดูกาล

	[bookmark: _Hlk233184672]นำท่านออกเดินทางสู่ หมู่บ้านเหอมู่ (ระยะทาง 69 ก.ม. ใช้เวลาเดินทางประมาณ 1 ชั่วโมง) สัมผัสสวรรค์บนดินแดนซินเจียง ในอ้อมกอดของเทือกเขาอัลไต หมู่บ้านเหอมู่ซ่อนตัวอยู่อย่างเงียบสงบราวกับภาพฝัน ที่นี่เปรียบเสมือน ดินแดนส่วนตัวของพระเจ้าและหนึ่งในหมู่บ้านที่สวยที่สุดของจีน ที่ซึ่งวิถีชีวิตดั้งเดิมของชาวตูวา ที่ยังคงดำเนินไปไม่เปลี่ยนแปลง ท่ามกลางบ้านไม้ซุงทรงคลาสสิก ป่าเบิร์ชและสายน้ำของแม่น้ำเหอมู่ที่ไหลเอื่อย เมื่อแสงแรกของวันสาดส่อง สายหมอกยามเช้าจะลอยอ้อยอิ่งเหนือหมู่บ้าน สร้างบรรยากาศราวกับอยู่ในเทพนิยาย ไม่ว่าจะเป็นทุ่งหญ้าเขียวขจีในฤดูร้อน ป่าไม้ที่เปลี่ยนเป็นสีทองในฤดูใบไม้ร่วง หรือภาพบ้านเรือนที่ปกคลุมด้วยหิมะขาวโพลนในฤดูหนาว เหอมู่ก็พร้อมมอบประสบการณ์ที่น่าประทับใจไม่รู้ลืม

	[bookmark: _Hlk233184676]รับประทานอาหารค่ำ ณ ภัตตาคาร  (มื้อที่ 7) 

	สมควรแก่เวลานำท่านเข้าสู่ที่พัก

	[bookmark: _Hlk233184685]HEMU FOLK GUEST HOUSE หรือเทียบเท่าระดับ 3 ดาว (กระท่อมไม้ภายในหมู่บ้านเหอมู่)

	
	[bookmark: _Hlk233184692]หมายเหตุ 
1:  เนื่องจากหมู่บ้าน รถยนต์ไม่สามารถเข้าไปหมู่บ้านได้ ต้องจอดไว้ด้านนอก และที่พักไม่มีพนักงานยกกระเป๋า ฉะนั้นลูกค้าต้องเตรียมกระเป๋าใบเล็กที่ใช้สำหรับพัก 1 คืน (เนื่องจากต้องหิ้วกระเป๋าเอง) ส่วนกระเป๋าใบใหญ่ฝากไว้กับรถใหญ่ที่จอดรอในช่วงเช้า
2:  เนื่องด้วยห้องพักในหมู่บ้านมีลักษณะพิเศษและมีจำนวนจำกัด โดยห้องพักส่วนใหญ่จะมีเพียง เตียงเล็ก 2 เตียงเท่านั้น และด้วยข้อจำกัดด้านพื้นที่ทำให้ ไม่สามารถเสริมเตียงได้ ดังนั้น สำหรับคณะของท่านที่เดินทาง 3 ท่าน 
   2.1 พักรวมกัน 3 ท่านในห้องเดียว: ท่านสามารถพักรวมกันได้โดยไม่มีค่าใช้จ่ายเพิ่มเติม แต่อาจต้องจัดสรรพื้นที่การนอนตามความเหมาะสม
   2.2 จองห้องพักเดี่ยวเพิ่ม: หากท่านต้องการความสะดวกสบายมากขึ้น สามารถจองห้องพักเดี่ยวเพิ่มได้ โดยมีค่าใช้จ่ายประมาณ 8,000 บาทต่อห้อง (ราคานี้อาจมีการเปลี่ยนแปลง)
   เนื่องจากห้องพักในหมู่บ้านมีจำนวนจำกัดและมักจะเต็มอย่างรวดเร็ว โดยเฉพาะในช่วงฤดูท่องเที่ยว ทางบริษัทฯ ขอแนะนำให้ท่านที่ต้องการห้องพักเดี่ยว โปรดแจ้งความประสงค์และยืนยันการจองทันที พร้อมกับที่ท่านจองทัวร์ ทั้งนี้ ทางบริษัทฯ ไม่สามารถทำการจองห้องพักเพิ่มหน้างานได้ และขอสงวนสิทธิ์ในการจัดหาห้องพักเพิ่มเติมให้ในกรณีที่ห้องพักเต็มแล้ว จึงเรียนมาเพื่อโปรดทราบและวางแผนการเดินทางล่วงหน้า
3 : เนื่องจากที่พักอยู่ในเขตอุทยาน เครื่องอำนวยความสะดวก อาหารเช้าและขนาดห้อง จะไม่ครบครันเหมือนกับโรงแรมด้านนอก กรุณาเตรียมผ้าเช็ดตัว แปรงสีฟัน ยาสีฟันและสิ่งของจำเป็นอื่นๆ ไปด้วย

	[bookmark: _Hlk233184698]หมู่บ้านเหอมู่ - เส้นทางป่าเบิร์ช - จุดชมวิวหมู่บ้าน - ธารน้ำห้าสี - เบอร์จิ้น 

	[bookmark: _Hlk220597769][bookmark: _Hlk168563893][bookmark: _Hlk146292824]เช้า
	[bookmark: _Hlk233184715]รับประทานอาหารเช้า ณ ห้องอาหารของโรงแรม  (มื้อที่ 8) อาหารเช้าจะเป็นสไตล์ท้องถิ่นแบบเรียบง่าย (เช่น ข้าวต้ม หมั่นโถว ไข่ต้ม เครื่องเคียง) ซึ่งความหลากหลายและรูปแบบอาหารจะไม่เทียบเท่าไลน์บุฟเฟต์ของโรงแรมในเมือง

	[bookmark: _Hlk233184720]นำท่านเดินทางสู่ จุดชมวิวฮาเติน สัมผัสวิญญาณแห่งเหอมู่จากมุมที่ดีที่สุด ภาพของหมู่บ้านไม้หลังเล็กๆ ที่ซ่อนตัวอย่างเงียบสงบในอ้อมกอดของหุบเขา แม่น้ำเหอมู่สีเขียวมรกตไหลทอดผ่านอย่างนุ่มนวล และเมื่อแสงแรกของวันมาเยือน สายหมอกยามเช้าจะลอยอ้อยอิ่ง ปกคลุมบ้านเรือนและทิวป่าเบิร์ชจนกลายเป็นภาพฝัน จุดชมวิวแห่งนี้เป็นเสมือนระเบียงของสรวงสวรรค์ที่เปิดโอกาสให้เราได้ชมภาพพาโนรามาอันน่าทึ่งของหมู่บ้านเหอมู่ทั้งหมด

	[bookmark: _Hlk233184732]ระหว่างทางนำท่านชม ธารน้ำห้าสี ณ ที่แห่งนี้ ธรรมชาติได้สร้างสรรค์ผลงานศิลปะชิ้นเอกที่น่าทึ่ง ณ เนินดินริมฝั่งแม่น้ำเออร์ทีช ที่มีสีสันสดจัดจ้านราวกับภาพวาดสีน้ำมัน ด้วยลักษณะทางธรณีวิทยาแบบ "ย่าตาน"  ที่ถูกลมและฝนกัดเซาะมานับล้านปี ทำให้ชั้นหินที่มีแร่ธาตุต่างกันเผยสีสันออกมาเป็นริ้วลาย ทั้งแดง ม่วง เขียว เหลือง ขาว และดำ. ความมหัศจรรย์อยู่ที่แม่น้ำสายเดียวได้แบ่งโลกออกเป็นสองฝั่ง ฝั่งหนึ่งคือเนินหินหลากสี อีกฝั่งกลับเป็นโอเอซิสที่เขียวขจีมีชีวิตชีวา

	[bookmark: _Hlk233184735]นำท่านเดินทางกลับสู่ เมืองเบอร์จิ้น (ระยะทาง 121 ก.ม. ใช้เวลาเดินประมาณ 2 ชั่วโมง)

	[bookmark: _Hlk233184839]สมควรแก่เวลานำท่านเข้าสู่ที่พัก พร้อมรับสัมภาระที่ฝากไว้บนรถบัสสำหรับเตรียมตัวในวันถัดไป

	[bookmark: _Hlk233184754]เบอร์จิ้น (เปลี่ยนนั่งรถบัส) - นครปีศาจอูเหอ (รวมรถไฟชมวิว) - สือเหอจื่อ

